黄帝问曰∶五脏六腑寒热相移者何?岐伯曰∶肾移寒于肝,痈肿少气。脾移寒于肝,痈肿筋挛。肝移寒于心,狂膈中。心移寒于肺,肺消。肺消者饮一溲二,死不治。肺移寒于肾,为涌水。涌水者,按腹不坚,水气客于大肠,疾行则鸣濯濯,如囊裹浆,水之病也。脾移热于肝,则为惊衄。肝移热于心,则死。心移热于肺,传为膈消。肺移热于肾,传之柔。肾移热于脾,传为虚,肠　,死不可治。胞移热于膀胱,则癃溺血。膀胱移热于小肠,膈肠不便,上为口糜。小肠移热于大肠,为虑瘕,为沉。大肠移热于胃,善食而瘦,又谓之食　。胃移热于胆,亦曰食　。胆移热于脑,则辛　鼻渊。鼻渊者,浊涕下不止也,传为衄　瞑目,故得之气厥也。(《气厥论》)